cyanic-selkie/wikianc huggingface dataset:
ফতেপুর পশ্চিম ইউনিয়ন
অবস্থান ও সীমানা
মতলব উত্তর উপজেলার দক্ষিণাংশে ফতেপুর পশ্চিম ইউনিয়নের অবস্থান। এ ইউনিয়নের পূর্বে ফতেপুর পূর্ব ইউনিয়ন; উত্তরে দুর্গাপুর ইউনিয়ন; পশ্চিমে গজরা ইউনিয়ন ও জহিরাবাদ ইউনিয়ন এবং দক্ষিণে ফরাজিকান্দি ইউনিয়ন, ধনাগোদা নদী ও মতলব পৌরসভা অবস্থিত।
প্রশাসনিক কাঠামো
ফতেপুর পশ্চিম ইউনিয়ন মতলব উত্তর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের সাক্ষরতার হার ৫৪.২%।
শিক্ষা প্রতিষ্ঠান
১।নাউরী আহম্মদীয়া উচ্চ বিদ্যালয়,
২।গাজীপুর কে,এল উচ্চ বিদ্যালয়,
৩।মোজাদ্দেদীয়া উচ্চ বিদ্যালয় মান্দারতলী,
৪।গাজীপুর আজিজিয়া হাফিজীয়া মাদ্রাসা,
৫।গোয়াল ভাওর হাফিজীয়া মাদ্রাসা,
৭ রাঢ়ীকান্দি দারুস সুন্নাত দাখিল মাদ্রাসা
৮।মান্দারতলী হাফিজীয়া মাদ্রাসা,
৯। নাউরী আদর্শ কলেজ,
১০। ৮৭ নং নবুরকান্দি সরকারি প্রাথমিক বিদ্যালয়।
যোগাযোগ ব্যবস্থা
মতলব বাজার থেকে উ: এ আসতে হাতের বামে বেরিবাঁধ দিয়ে গাজিপুর হয়ে নবুরকান্দি মান্দারতলী,নাউরী, রাঢ়িকান্দী, কাজীকান্দী যাওয়া যায়।নতুন বাজার হতে নাউরী হয়ে পুরো ইউনিয়নে যাতায়াত করা যায়।এছাড়াও  লুধুয়া নয়াকান্দী বাজার থেকে গোয়াল ভাওর হয়ে যাতায়াত করা যায়।এবং গজরা থেকে রাঢ়িকান্দী টেক্সার হয়ে ইউনিয়নের প্রতিটা গ্রামে যাতায়াত করা যাবে।
খাল ও নদী
মেঘনা ধনাগোদার শাখা নদী বয়ে গেছে এ ইউনিয়নের উপর দিয়ে,যার শুরুটা পাম্প হাউজ উধ্বমদী হতে মিলিত হয়েছে ভাটি রসুলপুর গিয়ে। বেড়িবাঁধ হয়ে যাওয়াতে এটি এখন সরু খাল এ পরিণত হয়েছে।
হাট-বাজার
১।নবুর কান্দি বাজার,
২।মান্দারতলী বাজার,
৩।গাজীপুর চেয়ারম্যান বাজার,
৪।নাউরী বাজার,
৫।রাঢ়িকান্দী বাজার।
দর্শনীয় স্থান
১।গোয়াল ভাওর, ফতেপুর সংযোগ সেতু (কাঠের পুল)।
২।নাউরী আহম্মদিয়া উচ্চ বিদ্যালয়,
৩।মোজাদ্দেদিয়া উচ্চ বিদ্যালয়ে বিশাল খেলার মাঠ।
৪। গাজীপুর পাম্প হাউজ ।
৫। নবুরকান্দি, ফতেপুর সংযোগ-সেতু (স্টিল ব্রীজ)।
৬। নবুরকান্দি সরকারি প্রাথমিক বিদ্যালয় এবং কেন্দ্রিয় মাসজিদ।
উল্লেখযোগ্য ব্যক্তি
১।নুরুল আমিন রুহুল (মাননীয় সংসদ সদস্য চাঁদপুর ২ আসন)।
২।গিয়াস উদ্দিন সাহেব(গাজীপুর)।
৩।প্রফেসর মিজানুর রহমান(শেরে বাংলা কৃষি বিশ্ববিদ্যালয়)(গোয়াল ভাওর)।
৪। খবির উদ্দিন মোল্লা, সাবেক চেয়ারম্যান ।
৫। আবুল হোসেন খন্দকার, সাবেক চেয়ারম্যান ।
৬।জনাব নূর মোহাম্মদ, বর্তমান চেয়ারম্যান ।
৭ মোহাম্মদ হোসেন, প্রথম ইউপি চেয়ারম্যান
জনপ্রতিনিধি
১।জনাব নুর মোহাম্মদ। ১১ নং পশ্চিম ফতেপুর ইউনিয়ন পরিষদের বর্তমান চেয়ারম্যান।
মার্টল ব্রুক
ম্যারি মার্টল ব্রুক (১৮৭২- ৩০ শে জানুয়ারি, ১৯৪৮) ছিলেন একজন আমেরিকান অধ্যাপিকা যিনি মার্কিন যুক্তরাষ্ট্রের অ্যালাবামা অঙ্গরাজ্যে সমাজকর্মের পাঠ্যক্রম শুরু করার জন্য অ্যালাবামা উইমেন্স হল অফ ফেমে অন্তর্ভুক্ত হয়েছিলেন। তার এই উদ্যোগটি অ্যালাবামা তো বটেই, সমগ্র যুক্তরাষ্ট্রে র জন্য প্রথম ছিল। তিনি অ্যালাবামা শিক্ষা বোর্ডের সাথে জড়িত ছিলেন, রেড ক্রসের হয়ে কাজ করেছিলেন এবং মন্টেভ্যালো বিশ্ববিদ্যালয়ে একটি শিক্ষাবৃত্তি প্রবর্তন করেছিলেন।
শৈশব, শিক্ষা ও কর্মজীবন
মার্টল ব্রুক ১৮৩২ সালে জর্জিয়ার ক্যান্টনে জন্মগ্রহণ করেছিলেন। ১৯০৮ সালে তিনি মন্টেভ্যালো বিশ্ববিদ্যালয়ের (তৎকালে এটি অ্যালাবামা গার্লস টেকনিক্যাল ইনস্টিটিউট এবং পরে অ্যালাবামা কলেজ নামে পরিচিত ছিল) মনোবিজ্ঞান এবং শিক্ষা অনুষদের সভাপতি হিসাবে কাজ শুরু করেছিলেন। তিনি ১৯১২ সালে অ্যালাবামায় সমাজবিজ্ঞানের প্রথম কোর্সটি পড়িয়েছিলেন। ১৯১৯ সালে তিনি রেড ক্রসের হয়ে কাজ করার জন্য এক বছর বাইরে কাটিয়েছিলেন এবং পরে ১৯২০ সালে অনুষদের হয়ে কাজ করতে ফিরে এসেছিলেন। ১৯২৪ সালে তিনি শিকাগো বিশ্ববিদ্যালয় ও কেনটাকি সিমন্স কলেজের বিশেষজ্ঞদের নিয়ে সমাজবিজ্ঞান অনুষদ সংগঠিত করে সমাজকর্মে গ্রীষ্মকালীন প্রশিক্ষণ পাঠদান শুরু করেছিলেন।
মৃত্যু ও সম্মাননা
মার্টল ব্রুক ১৯৮৮ সালের ৩০ শে জানুয়ারিতে মৃত্যবরণ করেছিলেন।
অস্ট্রেলিয়ার জনপরিসংখ্যান
অস্ট্রেলিয়ার জনসংখ্যা ১৭৮৮ সালে ব্রিটিশ উপনিবেশের সময় আদিবাসী অস্ট্রেলীয় জনসংখ্যা ছিল ৩০০,০০০ থেকে ১,০০০,০০০ এর মধ্যে। সেই সময়কালে ইউরোপীয়দের অভিবাসনের কারণে জনসংখ্যার ১৮শ শতাব্দী ও ১৯ শতাব্দীর শেষের দিকে দ্রুত বৃদ্ধি পেয়েছিল, কিন্তু এখন শতাংশ হিসাবে হ্রাস পাচ্ছে।
আদোলফো মেলেন্দেজ
এদোলফো মেলেন্দেজ (জন্ম: ২ জুন ১৮৮৪ - মৃত্যু: ৪ জুন ১৯৬৮) ছিলেন একজন স্পেনীয় ফুটবলার যিনি রিয়াল মাদ্রিদের প্রতিষ্ঠাকালীন সদস্য এবং পরে সভাপতি হন। তিনি দুই মেয়াদে রিয়াল মাদ্রিদের সভাপতি হিসেবে দায়িত্ব পালন করেন। তার প্রথম সভাপতিত্বকাল ছিলো ১৯০৮ থেকে ১৯১৬ সালের মধ্যে এবং তার দ্বিতীয় সভাপতিত্বকাল ছিলো ১৯৩৬ থেকে ১৯৪০ সালের মধ্যে। তিনি পেশায় একজন সামরিক বিজ্ঞানী ছিলেন।
উদরপদী
উদরপদী বা গ্যাস্ট্রোপোডা হলো ( শামুক নামে পরিচিত) হলো মলাস্কা নামক পর্বের অন্তর্গত অমেরুদণ্ডী প্রাণীদের একটি বৃহৎ শ্রেণী। এই শ্রেণীতে বিশাল সংখ্যক প্রজাতি রয়েছে। সামগ্রিক সংখ্যা বিবেচনায় জীবজগতে আর্থ্রোপোডার পরে এর অবস্থান দ্বিতীয়।
এই শ্রেণীতে নোনা জল, মিঠা জল এবং জমি থেকে আসা শামুক রয়েছে। এখানে হাজার হাজার প্রজাতির সামুদ্রিক শামুক, স্লাগ, সেইসাথে মিঠা পানির শামুক, মিঠা পানির লিম্পেট এবং স্থল শামুক এবং স্লাগ অন্তর্ভুক্ত।
গ্যাস্ট্রোপোডা শ্রেণীতে একটি বিশাল নামকৃত প্রজাতি রয়েছে। সামগ্রিক সংখ্যার বিবেচনায় পোকামাকড়ের পরেই গ্যাস্ট্রোপোডের অবস্থান দ্বিতীয়। এই শ্রেণীর জীবাশ্ম ইতিহাস দীর্ঘ ক্যামব্রিয়ান যুগ পর্যন্ত বিস্তৃত। , গ্যাস্ট্রোপডের ৭২১ টি পরিবার পরিচিত। যার মধ্যে ২৪৫ টি পরিবার বিলুপ্তপ্রায় এবং শুধুমাত্র ৪৭৬ টি পরিবারের জীবাশ্ম রেকর্ডে দেখা যায়।
গ্যাস্ট্রোপোডা (আগে ইউনিভালভস নামে পরিচিত ছিল এবং কখনও কখনও "গ্যাস্টেরোপডা" নামে পরিচিত ছিল) শ্রেণি মোলাস্কা পর্বের একটি প্রধান অংশ। ৬৫,০০০ থেকে ৮০,০০০ জীবন্ত শামুক এবং স্লাগ প্রজাতি সহ প্রানীজগতের পর্বসমূহের সবচেয়ে বেশি বৈচিত্র্যময় শ্রেণী । গ্যাস্ট্রোপডের শারীরস্থান, আচরণ, খাদ্যাভ্যাস, প্রজনন, অভিযোজন অন্যান্য পর্ব থেকে উল্লেখযোগ্য ভাবে ভিন্নতা প্রদর্শন করে। তাই সমস্ত গ্যাস্ট্রোপোডার জন্য সাধারণ বৈশিষ্ট্য উল্লেখ করা কঠিন।
গ্যাস্ট্রোপোডা শ্রেণীর আবাসস্থলের একটি অসাধারণ বৈচিত্র্য রয়েছে। এরা বাগান, বনভূমি, মরুভূমি এবং পাহাড়, ছোট খাদ, বড় নদী, হ্রদ, মোহনা, কাদা ফ্ল্যাট, বালুকাময় সাবটাইডাল, জলতাপীয় রন্ধ্র সহ মহাসাগরের অতল গভীরতাও বাস করে।
যদিও "শামুক" নামটি এই শ্রেণীর সকল সদস্যের জন্য প্রযোজ্য হতে পারে, এবং প্রায়শই প্রয়োগ করা হয়, সাধারণত এই শব্দের অর্থ কেবলমাত্র সেই প্রজাতিগুলিকে বোঝায় যার বাহিরের খোলস এত বড় যে শরীরের নরম অংশগুলিকে সম্পূর্ণরূপে ঢেকে রাখতে পারে। যেসমস্ত গ্যাস্ট্রোপোডা খোলস দিয়ে সম্পূর্ণরূপে শরীর আবৃত করতে পারে না তাদেরকে সেমিস্লাগ বলে।
গ্যাস্ট্রোপডের সামুদ্রিক খোলসযুক্ত প্রজাতির মধ্যে রয়েছে অ্যাবালোন, শঙ্খ, পেরিউইঙ্কলস, হুইল্কস এবং অন্যান্য অসংখ্য সামুদ্রিক শামুক যা প্রাপ্তবয়স্ক অবস্থায় কুণ্ডলীকৃত আকার ধারন করে। কয়েলিং খুব বেশি দৃশ্যমান নাও হতে পারে, উদাহরণস্বরূপ কড়ি. বিভিন্ন প্রজাতির পরিবারে, যেমন সমস্ত বিভিন্ন লিম্পেটে, খোলসটি শুধুমাত্র লার্ভা পর্যায়ে কুণ্ডলীকৃত হয় এবং তার পরে এটি একটি সাধারণ শঙ্কুযুক্ত কাঠামোতে পরিনত হয়।
শারীরতত্ত্ব
বাম|থাম্ব| একটি শামুকের সাধারণ বায়ু-শ্বাস-প্রশ্বাসের শারীরতত্ত্ব দেখানো হয়েছে। এই শারীরতত্ত্ব অন্যান্য বেশিরভাগ ক্লেড গোষ্ঠীর গ্যাস্ট্রোপডের ক্ষেত্রে প্রযোজ্য নয়। থাম্ব| জোনিটোয়েডস নিটিডাসের খোসা। প্রজাতিটি একটি ছোট ভূমি শামুক যার খোলসে ডেক্সট্রাল কয়েলিং থাকে। যা উদরপদীদের সাধারণ বৈশিষ্ট্য। বেশিরভাগ খোলসযুক্ত গ্যাস্ট্রোপোডার এক টুকরো খোলস থাকে। খোলসটি কুণ্ডলীযুক্ত বা সর্পিলাকার হয়। এই কুণ্ডলীকৃত খোলসটি সাধারণত ডানদিকে খোলে (যেমন শেল শীর্ষটি উপরের দিকে নির্দেশ করতে দেখা যায়)। অনেক প্রজাতির অপারকুলাম থাকে। যা খোসা বন্ধ করতে সাহায্য করে।
তথ্যসূত্র
এই নিবন্ধটি রেফারেন্স থেকে CC-BY-2.0 পাঠ্যকে অন্তর্ভুক্ত করেছে।
দ্য গুড ডাইনোসর
দ্য গুড ডাইনোসর হল কম্পিউটার ত্রিমাত্রিক অ্যানিমেটেড কমেডি চলচ্চিত্র। এটি ২০১৫ সালে মুক্তি পাবে। এই চলচ্চিত্রের পরিচালক বব প্যাটারসন। এই চলচ্চিত্রের পরিবেশেনায় পিক্সারস অ্যানিমেশন স্টুডিও। এবং বণ্টন করবেন ওয়াল্ট ডিজনি। এই চলচ্চিত্রের মুক্তির তারিখ নির্ধারণ করা হয়েছে ২০১৫ সালের নভেম্বর মাসে।
সাইফুল ইসলাম (অধ্যাপক)
thumb| সাইফুল ইসলাম (জন্ম: ১৪ আগস্ট ১৯৬৩) একজন ব্রিটিশ রসায়নবিদ এবং বাথ বিশ্ববিদ্যালয়ের মেটেরিয়ালস কেমিস্ট্রি বিভাগের অধ্যাপক।
শিক্ষা ও কর্মজীবন
তিনি রসায়ন শাস্ত্রে স্নাতক ডিগ্রি অর্জন করেন ইউনিভার্সিটি কলেজ লন্ডন থেকে। তারপর একই বিশ্ববিদ্যালয় থেকে পিএইচডি ডিগ্রী অর্জন করেন ১৯৮৮ সালে। পরবর্তীকালে, তিনি নিউইয়র্কের রচেস্টারে ইস্টম্যান কোডাক পরীক্ষাগারে অক্সাইড-অতিপরিবাহীতার উপর গবেষণা করে পোস্টডক্টোরাল ফেলোশিপ করেন।
গবেষণামূলক কাজ
তাঁর গবেষণার উল্লেখযোগ্য বিষয়গুলো হচ্ছে লিথিয়াম-আয়ন ব্যাটারি, সলিড-অক্সাইড-জ্বালানী-কোষ এবং পেরভস্কাইট সৌরকোষ। এইসব ডিভাইসে যেসব উপাদান ব্যবহার করা হয়, উন্নত কম্পিউটার মডেলিং ব্যবহার করে সেসব উপাদানের পারমাণবিক-স্কেল অন্তর্দৃষ্টি অর্জন করাই হচ্ছে তাঁর গবেষণা দলের অন্যতম লক্ষ্য। আন্তর্জাতিক সম্মেলনে তিনি ৮২ টিরও বেশি আমন্ত্রিত আলোচনা উপস্থাপন করেছেন এবং আন্তর্জাতিক বৈজ্ঞানিক জার্নালে ২২০ টিরও বেশি প্রকাশনা করেছেন।
পুরা লেম্পুয়াং মন্দির কমপ্লেক্স
থাম্ব|পুরা লেম্পুয়াং মন্দির ইন্দোনেশিয়ার বালি দ্বীপে অবস্থিত পুরা লেম্পুয়াং মন্দিরটি একটি অসাধারণ স্থাপত্য কৃত্তি। এটি বালি দ্বীপের সব থেকে গুরুত্বপূর্ণ ৬ টি হিন্দু মন্দিরের একটি।বালির সংস্কৃতির গুরুত্বপূর্ণ অনুষঙ্গ হল এই মন্দিরটি। তবে এই মন্দিরে পৌঁছানো খুব সহজ নয়। মন্দিরে উঠতে হলে ১৭০০ সিঁড়ির ধাপ অতিক্রম করতে হয়।স্থানীয় ভাষায় এই মন্দিরকে 'হাজার সিঁড়ির মন্দির'ও বলে। একজন সবল মানুষের কমপক্ষে দুই ঘণ্টা সময় লাগে এই মন্দিরে উঠতে।
মূল মন্দির কমপ্লেক্স
মুলত এই মন্দিরটি ৭ টি মন্দিররের সমন্বয়ে গঠিত একটি মন্দির কমপ্লেক্স। সমতল থেকে প্রায় ১০৫৮ মিটার উচুতে অবস্থিত এই মন্দির কমপ্লেক্স। মন্দিরে উঠতে তিনটি সিঁড়ি থাকলেও মাঝের সিঁড়িটি দর্শনার্থীদের জন্য নয়। মাঝের সিঁড়িটি মন্দিরের পুরোহিতদের জন্য সংরক্ষিত।
মন্দির কমপ্লেক্সে পৌঁছে একটি সরু পথ অতিক্রম করে দ্বিতীয় মন্দির যাকে বলা হয় লেম্পুয়াং মদ্য মন্দির। এরপর লেম্পুয়াং বাজার অতিক্রম করলেই ৭ টি মন্দিরের মধ্যে সব থেকে সুন্দর এবং সব থেকে উচু লেম্পুয়াং লুহুর মন্দিরটি। মন্দির টি শুধু তীর্থ ক্ষেত্র হিসেবেই বিখ্যাত নয় এঁর স্থ্যাপত্য কৃত্তি ভুবন মোহিনী। প্রতি বছর হাজার হাজার পর্যটক মন্দিরটি পরিদর্শনে আসেন। এই মন্দিরে বসে সূর্যোদয় এবং সূর্যাস্ত দেখতে প্রতিদিন ভিড় জমে ওঠে।
গুরুত্ব
এটি বালি দ্বীপের সব থেকে গুরুত্বপূর্ণ ৬ টি মন্দিরের একটি। কেউ কেউ ৬ টির জায়গাতে ৯ টি মন্দির হিসেবে আনেন। বালির সংস্কৃতির গুরুত্বপূর্ণ অনুষঙ্গ হল এই মন্দিরটি।
পর্যটন
মন্দিরে প্রবেশ করার জন্য সবাইকে সারোং নামক বিশেষ পোশাক পরতে হয়। মন্দির কমপ্লেক্সে যে কোন ধরনের উচ্চ শব্দ নিশিদ্ধ। তাই সবাইকে কঠোর ভাবে নিরাবতা পালন করা বাধ্যতামূলক। মন্দিরে প্রবেশ করে পুণ্য পিপাসীরা পবিত্র জল গ্রহণ করতে পারেন।
রোটিং ক্রাইস্ট
রোটিং ক্রাইস্ট (Rotting Christ) অ্যাথেন্স এলাকার একটি ব্যান্ড।
কন্যাকুমারী লোকসভা কেন্দ্র
কন্যাকুমারী লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা কন্যাকুমারী আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
কন্যাকুমারী লোকসভা কেন্দ্র বিজয়ী বর্তমান ও প্রাক্তন সংসদ
কন্যাকুমারী লোকসভা কেন্দ্র বিজয়ী বর্তমান সংসদ ভারতীয় জাতীয় কংগ্রেস দলের সদস্য এইচ. বসন্তকুমার এবং প্রাক্তন সংসদ ছিলেন ভারতীয় জনতা পার্টি দলের সদস্য পন রাধাকৃষ্ণান।
হ্যাশট্যাগ
হ্যাশট্যাগ (Hashtag) একটি শব্দ অথবা অ-ব্যবধানযুক্ত শব্দগুচ্ছের সামনে যুক্ত হ্যাশ চিহ্ন ("#")। এটি মেটাডাটা ট্যাগের একটি ফর্ম। ফেসবুকে বা অন্য কোনো সামাজিক যোগাযোগের সাইট যেমন: টুইটার, গুগল প্লাস, ইন্সটাগ্রাম ইত্যাদিতে কোনো শব্দের পূর্বে স্পেস না দিয়ে '#' (হ্যাশ) প্রতীকটি যুক্ত করলে লেখাটি নীল বর্ণ ধারণ করে এবং একটি আলাদা ওয়েবলিংকে পরিণত হয়।
পরবর্তিতে ওই শব্দের উপর ক্লিক করলে ফেসবুকের যত স্থানে ওই শব্দটি ব্যবহার হয়েছে তা নতুন ওয়েব পাতায় চলে আসে। অর্থাৎ কোনো বিষয় সম্পর্কিত লেখা খুব সহজে এবং চটজলদি খুঁজে পেতে হ্যাশ ট্যাগ ব্যবহার করা হয় করা হয়।
প্রথম দিকে শুধুমাত্র টুইটারে এই সেবাটি চালু ছিল। পরবর্তিতে জুন ২০১৩ এ ফেসবুকে এই বিশেষ পদ্ধতি যুক্ত করা হয়।
নিউজিল্যান্ডের জনপরিসংখ্যান
right|thumb|300px|জনসংখ্যার ঘণত্ব অনুসারে নিউজিল্যান্ডের বিভিন্ন এলাকা নিউজিল্যান্ডে প্রায় ৪২ লক্ষ লোকের বাস। এদের মধ্যে প্রায় ৭৩% লোক ইউরোপীয় বংশোদ্ভূত। ১৩% আদিবাসী মাওরি জাতির লোক। এছাড়াও নিউজিল্যান্ডের প্রায় ৮% লোক এশীয় (মূলত পূর্ব এশীয়) এবং ৬% লোক প্রশান্ত মহাসাগরীয় দ্বীপগুলির বিভিন্ন জাতির লোক।
স্বাদুপানির বাস্তুতন্ত্র
স্বাদ্যপানির বাস্ততন্ত্র হলো পৃথিবীর জলীয় বাস্ততন্ত্র এর একটি অংশ। এই বাস্ততন্ত্রে, হ্রদ, পুকুর, নদী, ছোট নদী বা খাল , ঝর্ণা, বিল এবং জলাশয় অন্তর্ভুক্ত। সামুদ্রিক বাস্ততন্ত্রও এর মধ্যে অন্তর্ভুক্ত, যা প্রচুর লবণ ধারণ করে। স্বাদুপানির জীবদের প্রকারভেদ বিভিন্ন উপাদানের ভিত্তিতে ভিন্ন ভিন্ন ভাবে করা যায় যেমনঃ তাপমাত্রা, আলোর ভেদ্যতা, নিউট্রিয়েন্ট এবং উদ্ভিদের উপস্থিতি। সময়ের সাথে স্বাদুপানির বাস্ততন্ত্রের উল্লেখযোগ্য পরিবর্তন সমগ্র বাস্তসংস্থা্নের প্রকৃতিকে প্রভাবিত করেছে।
স্বাদ্যপানির বাস্ততন্ত্রকে ল্যানটিক বাস্ততন্ত্র (বদ্ধ পানি) এবং লুইটিক বাস্ততন্ত্র (স্রোতশীল পানি) দুইভাগে ভাগ করা যায়।
লিমোনলজি (এবং এর শাখা স্বাদুপানির জীবতন্ত্র) হলো স্বাদুপানির বাস্তুতন্ত্রের একটি শাখা যা এই সংক্রান্ত গবেষণা থেকে প্রাপ্ত। এটি হাইড্রোবায়োলজি এর একটি শাখা।
প্রাথমিকভাবে স্বাদুপানির বাস্তুতন্ত্রের ব্যাপারে পরীক্ষা নিরীক্ষা শুরু করা হয় মানুষের স্বাস্থ্যঝুকি বৃদ্ধির কারনে। (উদাহরণস্বরুপ, কলেরা মহামারী শুরু হয় নর্দমার মাধ্যমে পানিদূষনের কারনে)। শুরুতে পরীক্ষাগুলো ব্যাকটেরিয়ার উপর না করে শুধু রাসায়নিক নির্দেশকগুলোর উপর করা হলেও পরবর্তীতে ব্যাকটেরিইয়া এবং সেই সাথে শৈবাল, ছত্রাক এবং প্রোটোযোয়ার উপরও পরীক্ষা করা শুরু হয়। পরবর্তীতে একটি নতুন ধরনের নীরিক্ষা পদ্ধতি শুরু হয় যেখানে বিভিন্ন শ্রেণীর প্রানী (মেরুদণ্ডী অনুজীব, ম্যাক্রোফাইট এবং মাছ) গণনা করা হয় এবং এর সাথে সম্পৃক্ত জলপ্রবাহের ধরন যাচাই করা হয়।
স্বাদুপানির প্রাণিকুলের বিলুপ্তি
উত্তর আমেরিকায় উনিশ শতক থেকে প্রায় ১২৩ প্রজাতির প্রাণি বিলুপ্ত হয়ে গিয়েছে। উত্তর আমেরিকার স্বাদুপানির প্রজাতিগুলোর মধ্যে ৪৮.৫% ঝিনুক, ২২.৮% শামুক, ৩২,৭% চিংড়ি, ২৫.৯% উভচর এবং ২১.২% মাছ হয় ঝুঁকিপুর্ণ অথবা বিপন্ন অবস্থায় আছে। আগামী শতকের মধ্যে বেশ কিছু প্রজাতির বিলুপ্তির হার আশংকাজনকভাবে বাড়তে পারে। এর পেছনে কারনগুলোর মধ্যে রয়েছে আক্রমনাত্মক প্রজাতি, প্রভাববিস্তারকারি প্রজাতির বিলুপ্তি এবং ইতিমধ্যে কার্যত বিলুপ্তির পথে থাকা প্রজাতি ( উদাহরনস্বরুপ যেসভ প্রজাতি প্রজননের মাধ্যমে আর সংখ্যাবৃদ্ধি করতে অপারগ)। প্রাকৃ্তিক পরিবেশ সংরক্ষণের বিভিন্ন পদ্ধতি অনুসরনের পরেও উত্তর আমেরিকার স্বাদুপানির মৎস্য বিলুপ্তির হার পূর্ববর্তী বিলুপ্তি হারের তুলনায় প্রায় ৮৭৭ গুন বেশি (৩,০০০,০০ বছরে ১ টি)। স্বাদুপানির প্রানিকুলের বিলুপ্তির আনুমানিক হার, স্থলভাগের প্রানিদের তুলনায় প্রায় পাঁচগুন বেশি এবং রেইনফরেস্টের প্রাণিদের বিলুপ্তি হারের সাথেও এর উল্লেখযোগ্য পার্থক্য রয়েছে। স্বাদুপানির বাস্তুতন্ত্রের এইরূপ ভয়াবহ অবস্তা থেকে জীববৈচিত্র্যকে উদ্ধার করতে পৃ্থিবীর বিভিন্ন দেশের বিজ্ঞানী ও গবেষকদের একটি দল একটি ইমার্জেন্সী অ্যাকশন প্ল্যান এর খসড়া তৈরী করেছে।
স্বাদুপানির বাস্তুত্নত্রের আদর্শ "স্বাস্থ্য" সংজ্ঞায়নের জন্য সাধারনত আদর্শ স্থানে গবেষণার কাজ করা হয়। এই স্থান নির্ধারনের ক্ষেত্রে খেয়াল রাখা হয় যাতে এটি মানুষ এবং তার কাজের দ্বারা যাথাসম্ভব কম প্রভাবিত হয়। তথাপি, সংরক্ষিত উপাদান যেমন ডায়াটম, ভালভ, ম্যাক্রোফাইট পরাগ, পোকা, চিটিন, এবং মাছের আঁশ ইত্যাদি ব্যবহার করে আদর্শ পরিবাশটি ক্ষণস্থায়ীভাবে ছোট পরিসরে তৈরী করা যায় যা মানুষের প্রভাব বা বাধার সমস্যা থেকে মুক্ত থাকবে। এসব ক্ষণস্থায়ী আদর্শ পরিবেশ সাধারনত স্থির পানিতে তৈরী করা সহজ হয় কেননা স্থির পানি চলমান পানির তুলনায় পানির উপাদানগুলো এবং জৈব নির্দেশকগুলো বেশি ধারণ ও সংরক্ষণ করতে পারে।
বাইফোকাল
বাইফোকাল লেন্স (Bifocals) বা দ্বিকেন্দ্রী পরকলা দুটি স্বতন্ত্র অপটিক্যাল লেন্সযুক্ত চশমা। বাইফোকালগুলি সাধারণত প্রেসবিওপিয়া রোগীদের জন্য নির্ধারিত হয় যাদের মায়োপিয়া, হাইপারোপিয়া অথবা উপাত্ত্ব ঠিকভাবে দেখতে লেন্স সংযোজন প্রয়োজন। thumb|বিভিন্ন বিবর্ধনের ক্ষেত্র সহ একটি বাইফোকাল লেন্স
গঠন ও উন্নতি
প্রথমে তৈরীকৃত লেন্সের মূল লেন্সের নিচের অংশে উত্তল লেন্সর টুকরো লাগানো হত। এতে এটি অনেক ভারি ছিল যা একটানা ব্যবহারে কানব্যাথা ও নাক ব্যাথা হতো। বিংশ শতাব্দীর শুরুর দিকে উত্তল লেন্সটি মূল লেন্সের সাথে মিশিয়ে দেয়া শুরু হয়। কিন্তু ভঙ্গুরতা কারণে সবাই ব্যার্থ হচ্ছিল। ব্যাপক ব্যার্থতার পর ১৯০৮ সালে জন জুনিয়রের নমুনায় লুইস ওয়াকার ও জন এল একটি মজবুত বাইফোকাল লেন্স তৈরী করেছিলেন যা বর্তমানের আধুনিক বাইফোকাল লেন্স গুলোর নমুনা।
অসুবিধা
বাইফোকাল লেন্স ব্যবহারে মাথা ব্যাথা হয়, এমনকি একটানা ব্যবহারে মানুষ অজ্ঞান হয়ে যেতে পাারে। একটানা ব্যবহারে বিশ্রাম নেয়ার প্রয়োজন হয় এবং মস্তিষ্কের দর্শন ক্ষমতা দিন দিন হ্রাস পায়।
আরও দেখুন
ট্রাইফোকাল
রাম সজীবন
রাম সজীবন (জন্ম:২ জানুয়ারী ১৯২৯ সোনেপুর, বান্দা জেলা, উত্তর প্রদেশ, ভারত) বহুজন সমাজ পার্টির একজন ভারতীয় রাজনীতিবিদ। ১৯৬৯ সাল থেকে ১৯৮৯ সাল পর্যন্ত তিনি ভারতের কম্যুনিস্ট পার্টির সদস্য হিসাবে চারবার উত্তর প্রদেশ বিধানসভার সদস্য ছিলেন। তিনি বান্দা থেকে ভারতের কমিউনিস্ট পার্টি হিসাবে নবম লোকসভায় নির্বাচিত হয়েছিলেন তবে ১৯৯৬ সালে তিনি ভারতের কমিউনিস্ট পার্টি ত্যাগ করেন এবং বহুজন সমাজ পার্টিতে যোগ দেন এবং ১৯৯৬ এবং ১৯৯৯ সালের লোকসভা নির্বাচনে বান্দা আসনে জয়ী হন।
বাংলাদেশ ক্যাবল শিল্প লিমিটেড
বাংলাদেশ ক্যাবল শিল্প লিমিটেড খুলনায় অবস্থিত দেশের একমাত্র রাষ্ট্রায়ত্ত তারশিল্প কারখানা। এটি খুলনায় ভৈরব নদের তীরবর্তী শিরোমনি শিল্প এলাকায় অবস্থিত।
ইতিহাস
১৯৬৭ সালে পাকিস্তান সরকার ও পশ্চিম জার্মানির মেসার্স সিমেন্স এজি’র সাথে যৌথভাবে পাবলিক লিমিটেড কোম্পানি হিসেবে খুলনায় ৩২ একর জমির উপর এই প্রতিষ্ঠানটি স্থাপন করা। ১৯৭২ সালের ফেব্রুয়ারি মাস থেকে প্রতিষ্ঠানটি বাণিজ্যিকভাবে টেলিযোগাযোগের কাজে ব্যবহৃত কপার ক্যাবল উৎপাদন করা শুরু করে।
আব্দুল মালেক (ময়মনসিংহের রাজনীতিবিদ)
প্রাথমিক জীবন
আব্দুল মালেক ময়মনসিংহ জেলায় জন্মগ্রহণ করেন।
রাজনৈতিক জীবন
আব্দুল মালেক ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৪ আসন থেকে সংসদ সদস্য নির্বাচিত হয়েছিলেন।
শিবসুন্দর দাস
শিবসুন্দর দাস (ଶିବସୁନ୍ଦର ଦାସ; জন্ম: ৫ নভেম্বর, ১৯৭৭) ওড়িশার ভুবনেশ্বর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে ওড়িশা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘শিব’ ডাকনামে পরিচিত শিবসুন্দর দাস।
প্রথম-শ্রেণীর ক্রিকেট
১৯৯৩-৯৪ মৌসুম থেকে ২০১৩ সাল পর্যন্ত শিবসুন্দর দাসের প্রথম-শ্রেণীর খেলোয়াড়ী জীবন চলমান ছিল। ১৯৯৩-৯৪ মৌসুমে ওড়িশার পক্ষে রঞ্জী ট্রফিতে প্রথম-শ্রেণীর খেলায় শিবসুন্দর দাসের অভিষেক ঘটে। এক পর্যায়ে তাকে ভারতের দীর্ঘদিনের অনুসন্ধানের ফসল হিসেবে প্রকৃত টেস্ট উদ্বোধনী ব্যাটসম্যান হিসেবে ভাবা হয়েছিল। জিম্বাবুয়ের বিপক্ষে তিনি তার অভিষেক টেস্টে প্রতিশ্রুতিশীলতার স্বাক্ষরও রাখেন। পিছিয়ে থাকা ওড়িশা দলের তৃতীয় খেলোয়াড় হিসেবে ভারতের টেস্ট দলে ঠাঁই হয় তার। অধিকাংশ ক্ষেত্রেই উদ্বোধনী ব্যাটসম্যান হিসেবে সঠিকমানের খেলা উপহারে সচেষ্ট ছিলেন। অফ স্ট্যাম্পের বাইরের বলগুলোকে যথোচিত মোকাবেলা করেছেন, পায়ের কারুকাজও সময়োপযোগী ছিল। এছাড়াও, রক্ষণাত্মক ও আক্রমণাত্মক - উভয় ধাঁচেই খেলতেন। তাসত্ত্বেও, তাকে যথেষ্ট প্রতিদ্বন্দ্বিতায় অবতীর্ণ হতে হয়।
ডানহাতে ব্যাটিং উদ্বোধনে নামতেন তিনি। ওড়িশার পক্ষে প্রথম-শ্রেণীর ক্রিকেটে অংশ নিয়েছেন। ২০০০ সালে বেঙ্গালুরুভিত্তিক ন্যাশনাল ক্রিকেট একাডেমিতে প্রথম পর্যায়েই মনোনীত হন। ঘরোয়া পর্যায়ের প্রথম-শ্রেণীর ক্রিকেটে বিদর্ভ ক্রিকেট দলের পক্ষে খেলেন।
২০০২ সালে ওয়েস্ট ইন্ডিজ সফরে তাকে প্রতিকূলতার মুখোমুখি হতে হয়েছিল। তাকে পিছনের পায়ের উপর নির্ভর করে খেলতে হয়। দীর্ঘকায় ওয়েস্ট ইন্ডিয়ান ফাস্ট বোলারদের নিশানা বরাবর বলগুলোকে যথোচিত মূল্যায়িত করতে পারেননি। ইংল্যান্ডে ভারতের এ-দলের অধিনায়ক হিসেবে প্রথম-শ্রেণীর খেলাগুলোয়া অংশ নেন। তবে, আহামরি কোন খেলা উপহার দিতে পারেননি। ৪৩ গড়ে রান সংগ্রহ করলেও সাতজন ব্যাটসম্যান তার তুলনায় এগিয়েছিলেন। নিজেকে পুনরায় প্রতিষ্ঠিত করতে দল নির্বাচকদের নজরে পড়তে পারেননি।
২০০৬-০৭ মৌসুমের রঞ্জী ট্রফি প্রতিযোগিতায় ত্রি-শতক হাঁকান। ২০০০-০১ মৌসুমের পর এটি প্রথম ঘটনা ছিল। প্রতিপক্ষীয় দল ছিল জম্মু ও কাশ্মীর। দিনের সেরা খেলোয়াড় হিসেবে ওড়িশা ক্রিকেট সংস্থা তাকে নগদ ৩০০০০ রূপি প্রদান করেন। ২০১০-১১ মৌসুমে তাকে শুধুমাত্র দলের অধিনায়কত্ব থেকে বাদ দেয়া হয়নি; বরঞ্চ পাঁচ ইনিংসে মাত্র পাঁচ রান তোলার পর তাকে দল থেকে বাদ দেয়া হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে তেইশটি টেস্ট ও চারটিমাত্র একদিনের আন্তর্জাতিকে অংশগ্রহণ করেছেন শিবসুন্দর দাস। ১০ নভেম্বর, ২০০০ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ১৮ মে, ২০০২ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
ভারতের প্রকৃত টেস্ট উদ্বোধনী ব্যাটসম্যান হিসেবে অনুসন্ধানের পর শিবসুন্দর দাসকে বিবেচনায় আনা হয়। ২০০২ সালে ওয়েস্ট ইন্ডিজ গমনার্থে তাকে মনোনীত করা হয়। ঐ সফরে তিনি একটিমাত্র অর্ধ-শতরানের ইনিংস খেলতে সমর্থ হন। ফলে, ভারতের পরবর্তী সফর হিসেবে ইংল্যান্ড গমনে তাকে দলের বাইরে রাখা হয়। এরপর থেকে ভারতের পক্ষে খেলানো হয়নি।
সবমিলিয়ে ২৩ টেস্টে অংশ নিয়ে ৩৮.৯১ গড়ে ১,৩২৬ রান করেন। তন্মধ্যে, জিম্বাবুয়ের বিপক্ষে নিজস্ব দুইটি শতরানের ইনিংস রয়েছে তার। ২০০১ সালে জিম্বাবুয়ে সফরে ম্যান অব দ্য সিরিজ পুরস্কার লাভ করেন। ২০০২ সালে দলের সাথে ইংল্যান্ড গমন করেন। এসেক্সের বিপক্ষে প্রস্তুতিমূলক খেলায় ২৫০ রান তুলেন।
কোচিংয়ে অংশগ্রহণ
২০১৬ সালে ডিমাপুর ও শিলংয়ের অনূর্ধ্ব-১৬ ও অনূর্ধ্ব-১৯ দলের কিশোরদের প্রশিক্ষণ দেন। এরপর তিনি বড়দের দলের কোচের দায়িত্ব পালন করেন। ২০১৭ সালে ওয়েস্ট ইন্ডিজ ক্রিকেট অ্যাসোসিয়েশনের পক্ষ থেকে বার্বাডোস ক্রিকেট দলের কোচ হিসেবে তাকে মনোনীত করা হয়। তিনি প্রধান কোচ দেবাশীষ মোহন্তি’র স্থলাভিষিক্ত হন। আগস্ট, ২০১৮ সালে মণিপুর ক্রিকেট দলের কোচ হিসেবে নিযুক্ত হন।
অবসর গ্রহণ নীতির আলোকে জাতীয় দল নির্বাচক থেকে তাকে বাদ দেয়া হয়। কেননা, তিনি সকল স্তরের ক্রিকেট থেকে অবসর গ্রহণ ৫ বছরের মধ্যে করেছেন।
আল মুরতাজা
প্রেক্ষাপট
বিংশ শতাব্দীর পঞ্চাশের দশকের শেষ দিকে গ্রন্থটি রচনার নির্দেশ দেন নদভীর বড় ভাই সৈয়দ আব্দুল আলী আল হাসানী। গ্রন্থটি রচনার প্রেক্ষাপট বলতে গিয়ে লেখক এ সম্পর্কিত গ্রন্থের অপ্রতুলতার কথা উল্লেখ করেছেন। তিনি বলেন, "আলীর জীবনচরিত বিষয়ে আমাদের ইসলামি গ্রন্থাগারে আশ্চর্য রকমের শূন্যতা রয়েছে। এমন একটিও পূর্ণাঙ্গ জীবনীগ্রন্থ নজরে পড়ে না, যা ইতিহাস চর্চার গতানুগতিক সীমারেখা অতিক্রম করে নবতর ও ব্যাপকতর অধ্যয়নের ভিত্তিতে রচিত এবং তথ্য উপাত্ত সংগ্রহের ক্ষেত্রে ধরাবাঁধা কয়েকটি উৎসগ্রন্থের উপর নির্ভরতার পরিবর্তে সাহসী লেখক যেখানে বহুমুখী অধ্যয়নের সৎসাহস দেখিয়েছেন। কিন্তু এর প্রয়োজন ছিল। কেননা ইসলামি ইতিহাসের এ মহান ব্যক্তিত্বকে ঘিরে যে প্রবল বিতর্ক সৃষ্টি হয়েছে তাতে উভয় পক্ষ ভয়াবহ রকমের বাড়াবাড়ি করেছেন এবং বিশেষত তাঁকে সাম্প্রদায়িক দৃষ্টিকোণ থেকেই দেখা হয়েছে। এমনকি ক্ষেত্র বিশেষে তাঁর সুমহান ব্যক্তিত্বে নিজস্ব ধারণা ও চাহিদা আরোপ করা হয়েছে। এভাবে একই নামে বহু চরিত্রের কল্পিত অবয়ব সামনে এসেছে। ফলে তাঁর বড়ত্ব ও মহত্ত্বের এবং অনন্যসাধারণ যোগ্যতা ও প্রতিভার বহু রহস্য উম্মাহর দৃষ্টি থেকে সরে গেছে।" লেখক ১৯৮৮ সালের ১ মার্চ ভারতের মধ্যপ্রদেশের ইন্দোর শহরে গ্রন্থটি রচনার কাজ শুরু করেন। যা শেষ হয় ৩১ মে। দারুল উলুম নদওয়াতুল উলামার শিক্ষক মুহাম্মদ আতিক বাছবী প্রাচীন উৎস গ্রন্থ থেকে তথ্যানুসন্ধান এবং সম্ভাব্য স্থান থেকে প্রয়োজনীয় সাক্ষ্য প্রমাণ সংগ্রহের ক্ষেত্রে লেখকে সহযোগিতা করেছেন।
বিষয়বস্তু
গ্রন্থটির প্রথম পর্বে আলীর সমকালীন জীবন ও সমাজের গতি-প্রকৃতি, পূর্ববর্তী খলীফাত্রয়ের সঙ্গে আলীর আন্তরিকতা, খলিফা হিসেবে খিলাফত পরিচালনায় নির্ধারিত নীতি ও পদ্ধতি এবং আদর্শ ও মূল্যবোধের প্রতি তার জীবনোদ্দেশ্য রূপে অবিচল নিষ্ঠা আলোচিত হয়েছে। দ্বিতীয় পর্বে এসেছে আলীর পুত্রদ্বয়ের সংক্ষিপ্ত প্রসঙ্গ। তৃতীয় পর্বে তাদের উত্তরসুরিগণের সংক্ষিপ্ত জীবন ও কর্ম আলোচিত হয়েছে। সর্বশেষ পর্যায়ে কিছু ফেরকাগত আকিদা-বিশ্বাসের ভ্রান্তি আলোচনা করা হয়েছে।
অনুবাদ
গ্রন্থটির আরবি সংস্করণ প্রথম প্রকাশিত হয় দামেস্কে। মজলিসে তাহকিকাত ওয়া নাশরিয়াতে ইসলাম থেকে এর উর্দু অনুবাদ প্রকাশিত হয়। একই প্রকাশনী থেকে ১৯৯১ সালে "দ্য লাইফ অব খলিফা আলী" নামে গ্রন্থটির ইংরেজি অনুবাদ প্রকাশিত হয়। ২০১৫ সালে গ্রন্থটির বঙ্গানুবাদ করেন আবু তাহের মিসবাহ।
হামিদুদ্দিন ফারাহি
হামিদ উদ্দিন ফারাহি (১৮ নভেম্বর ১৮৬৩ – ১১ নভেম্বর ১৯৩০) অবিভক্ত ভারতের একজন প্রখ্যাত ইসলামিক পণ্ডিত। তিনি তার কাজ নাজমুল কুরআন (কুরআনের যোগসূত্র) এর জন্য সব থেকে বেশি পরিচিত।
হামিদ উদ্দিন ফারাহি তার গোটা জীবন কুরআন এবং তার প্রদত্ত নাজমুল কুরআন (কুরআনের যোগসূত্র, এক আয়াতের সাথে আগে ও পরের আয়াতের এবং গোটা কুরআন একটি যোগসূত্রে আবদ্ধ ) গবেষণায় ব্যয় করেছেন।
প্রাথমিক জীবন
হামিদ উদ্দিন ফারাহি জন্মগ্রহণ করেন ব্রিটিশ ভারতের উত্তর প্রদেশ আজামগড় জেলার ফারিয়া নামক গ্রামে তাই তারা নামের শেষে ফারাহি লেখা হয়। তার পিতার নাম আব্দুল করিম শেখ এবং মাতার নাম মুকিমা বিবি। ইমাম ফারাহি ছিলেন প্রখ্যাত ধর্মতত্ত্ববিদ এবং ঐতিহাসিক আল্লামা শিবলী নোমানীর মামাতো ভাই এবং আল্লামা নোমানির কাছে তিনি প্রাথমিক আরবি শিক্ষা সম্পন্ন করেন। আল্লামা শিবলি নোমনি ইমাম ফারাহি এর বয়সে ৬ বছরের বড় ছিলেন। পরবর্তীতে ইমাম ফারাহি আজামগড় জেলার চিত্রা নামক স্থানের প্রখ্যাত আলেমে দ্বিন মৌলভি মাহাদি হোসাইনের কাছ থেকে ফারসি ভাষা অধ্যায়ন শেষে তৎকালীন লাহোরের বিশিষ্ট আরবি শিক্ষক ও ভাষাবিদ মাওলানা ফাইজুল হাসান সাহরাওপুরির নিকট আরবি ভাষা ও সাহিত্যের গভীর অধ্যায়ন সমাপ্ত করেন।
ইমাম ফারাহির বয়স যখন ২১ বছর তখন তিনি আধুনিক শিক্ষা অর্জনের জন্য আলিগড় মুসলিম বিশ্ববিদ্যালয়ে ভর্তি হন। আলিগড় মুসলিম বিশ্ববিদ্যালয়ের প্রতিষ্ঠাতা স্যার সৈয়দ আহমদ খান ইমাম ফারাহির জ্ঞানের গভিরতা দেখে মুগ্ধ হন এবং একটি পত্র লিখে বিশ্ববিদ্যালয়ের অধ্যাপক দের নিকট পাঠান। ঐ পত্রে সৈয়দ আহমদ খান লিখেন তিনি এমন কাউকে বিশ্ববিদ্যালয়ের অধ্যাপকদের নিকট পাঠিয়েছেন যিনি তাদের থেকেও আরবি এবং ফারসি ভাষায় অধিক দক্ষ। আলিগড় মুসলিম বিশ্ববিদ্যালয়ে অধ্যায়ন রত অবস্থায় ইমাম ফারাহি ইমাম ইবনে শিহাব আল-জুহুরি (৭৮৪-৮৪৫) এর লিখিত বিখ্যাত গ্রন্থ "আত তাবাকাতুল কুবরা" এর কিছু অংশ ফারসি থেকে উর্দু ভাষায় অনুবাদ করেন। পরবর্তীতে এই অনুবাদ অংশটুকু আলীগড় বিশ্ববিদ্যালয়ের সিলেবাসের অন্তর্ভুক্ত করা হয়। হামিদ উদ্দিন ফারাহি সবশেষে মোহাম্মদান অ্যাংলো ওরিয়েন্টাল কলেজ সংক্ষেপে MAO থেকে স্নাতক সম্মাননা শেষ করেন।
শিক্ষক জীবন
ইমাম হামিদ উদ্দিন ফারাহি (রহ) তার শিক্ষাজীবন সমাপ্ত করার পরে বিভিন্ন শিক্ষা প্রতিষ্ঠানে শিক্ষকতা শুরু করেন। তিনি সিন্ধু মাদরাসাতুল ইসলাম কলেজ করাচি, মোহামেডান অ্যাংলো ওরিয়েন্টাল কলেজ (MAO) এবং দারুল উলুম হায়দ্রাবাদে শিক্ষকতা করেন। মোহামেডান অ্যাংলো ওরিয়েন্টাল কলেজে (MAO) শিক্ষকতা করা কালিন জার্মান প্রাচ্যবিদ ও আরবি অধ্যাপক জোসেফ হোরোভিটস (১৮৭৪-১৯৩১) এর নিকট হিব্রু ভাষা শিক্ষা গ্রহণ করেন। ইমাম ফারাহি হায়দ্রাবাদে থাকাকালীন শিক্ষা কারিকুলাম এর উপরে একটি গুরুত্বপূর্ণ ধারণা প্রদান করেন। সেখানে তিনি উল্লেখ করেন যে, বিশ্ববিদ্যালয় গুলোর শিক্ষা কারিকুলাম এমনভাবে তৈরি করা উচিত  যেখানে ধর্মীয় এবং জ্ঞান-বিজ্ঞানের সমস্ত শিক্ষা মাতৃভাষা উর্দুতে শেখানো  হবে। তার প্রদত্ত এই শিক্ষা কারিকুলামের পরিকল্পনাটি পরবর্তীতে ওসমানিয়া বিশ্ববিদ্যালয়ে নিজস্ব শিক্ষা সিলেবাসে অন্তর্ভুক্ত করেন।
পরবর্তীতে ইমাম ফারাহি আজামগড় জেলার একটি ছোট শহর সরাইমিরে চলে আসেন এবং মাদরাসাতুল ইসলাহাতে শিক্ষকতা শুরু করেন । মাদরাসাতুল ইসলাহা মূলত আল্লামা শিবলী নোমানী এবং ইমাম হামিদ উদ্দিন ফারাহি দ্বয়ের একত্রিত চিন্তার ফসল হিসেবে প্রতিষ্ঠিত। ইমাম ফারাহি শুরুর দিকে থেকেই মাদরাসাতুল ইসলাহার প্রধান প্রসাশনিক দায়িত্বে ছিলেন। বিভিন্ন ব্যস্ততা তাকে মাদরাসাতুল ইসলাহার দায়িত্ব থেকে দূরে রাখলেও তার জীবনের শেষের কয়েকটি বছর তিনি তার সমস্ত সময় ও শক্তি মাদ্রাসার শিক্ষাদানে উৎসর্গ করেছিলেন। ইমাম হামিদ উদ্দিন ফারাহি এর ছাত্রদের মধ্যে অন্যতম হলেন ইমাম আমিন আহসান ইসলাহি। ইসলাহি ইমাম ফারাহির সহচর্যে ইসলামি শিক্ষা গ্রহণ করেছেন এবং পরবর্তীতে ইমাম ফারাহি এর চিন্তা - দর্শনের বাহক হয়েছিলেন।
কুরআন গবেষণা
হামিদ উদ্দিন ফারাহি তার জীবনের প্রায় ৫০ বছর কুরআন গবেষণায় ব্যায় করেছেন। কুরআনের নাজম বা যোগসূত্র ছিলো তার অধ্যায়ন, গবেষণা ও লেখা-লেখির মূল কেন্দ্রবিন্দু। আল্লামা শিবলী নোমানী ইমাম ফারাহির কাজরে প্রশংসা করতে গিয়ে বলেন " এটা (ইমাম ফারাহির প্রদত্ত কোরানিক নাজম) মহা মানবিয়ো সাফল্য"।
তিনি বিশ্বাস করতেন বর্তমান সময়ে মুসলিমদের ফেরকাবাজির মূল কারণ হলো কোরআনের নাজমকে অস্বীকার করা। আয়াতের পারস্পারিক সম্পর্ক ও মূল প্রাসঙ্গিকতা বাদ দিয়ে বিচ্ছিন্নভাবে আয়াতকে ব্যাখ্যা করলে নিজের ইচ্ছেমতো অর্থ ঢুকিয়ে দেওয়া সম্ভব। আর এর ফলেই মুসলিমদের মধ্যে মাসালাগতো পার্থক্যের সৃষ্টি হয়।
তার কাজের প্রশংসা
অসংখ্য ইসলামিক পণ্ডিতগণ ইমাম হামিদ উদ্দিন ফারাহির ইসলামিক গবেষণা কাজের প্রশংসা করেছেন। তাদের মধ্যে অন্যতম কয়েকজন ব্যক্তিদের বক্তব্য এখানে তুলে ধরা হলো।
আবুল আ'লা মওদুদী লিখেছেন, "সাধারণভাবে একথা প্রমাণিত যে, আল্লামা ফারাহি কুরআনের গবেষণার ক্ষেত্রে মহান সর্বশক্তিমান আল্লাহ তা'আলার রহমত প্রাপ্ত হয়েছিলেন। তিনি তার জীবনের বড় একটি অংশ কুরআনের গবেষণায় এবং এর মূলভাবার্থ বোঝার ক্ষেত্রে ব্যয় করেছেন। কুরআনের উপর তিনি এতটাই কৃতিত্ব সহকারে লেখালেখি করেছেন যে, তার সমতুল্য এবং তার কাছাকাছি কাউকে খুঁজে পাওয়া কঠিন।"
সৈয়দ সুলাইমান নদভী লিখেছেন, "১৯৩০ খ্রিস্টাব্দের ১১ নভেম্বর এই যুগের ইবনে তাইমিয়াহ মারা গিয়েছেন। তার প্রতিভার উজ্জ্বলতা অতিক্রম করার সম্ভাবনা এখন আর নেই। তিনি প্রাচ্য ও পাশ্চাত্য উভয় জ্ঞানের  অধিকারী  যুগের একজন অলৌকিক ব্যক্তিত্ব। কুরআনের একজন গভীর পণ্ডিত --- কুরআনের রহস্যভেদী ---  ধর্ম প্রেমের মূর্ত প্রতীক জ্ঞানের অতুলনীয় সমুদ্র - নিজের ভিতরে ধারণ করা জীবন্ত একটি প্রতিষ্ঠান একটি সাহিত্যের উজ্জ্বল প্রতিভা  একজন উন্নত মানের  গবেষক। দুঃখের বিষয় হলো এই মহান ব্যক্তি পৃথিবীতে জন্ম গ্রহণ করলেন এবং  মৃত্যুবরণ করলেন কিন্তু পৃথিবীবাসী বুঝতে পারল না কে আসলো এবং কে চলে গেল।"
মানাজির আহসান গিলানি লিখেছেন, "অষ্টাদশ শতাব্দীতে শাহ ওয়ালিউল্লাহ (রহ) শুরু করেছিলেন পুনর্জাগরণের আন্দোলন। সাম্প্রতিক সময়ে তাফসির নাজমুল কুরআন এর মধ্যমে হামিদ উদ্দিন ফারাহি পুনর্জাগরণের আন্দোলনে শাহ ওয়ালিউল্লাহ (রহ) এর কাজের অনুপ্রেরণা পেয়েছেন। তার লিখিত গ্রন্থের মূল বৈশিষ্ট্য হলো কুরআন, বাইবেল ও সাহিত্যের গভীর আলোচনা এবং কুরআনের আয়াত গুলোর মধ্যে যোগসুত্র প্রমাণের এক নজিরবিহীন প্রচেষ্টা। তার এই কাজ প্রমাণ করে যে, পবিত্র কোরআন সত্যিই  একটি মহান আসমানী গ্রন্থ।"
আব্দুল মাজিদ দারিয়াবাদি লিখেছেন, "কুরআন অধ্যয়ন ও গবেষণার ক্ষেত্রে আল্লামা হামিদ উদ্দিন ফারাহি হলেন এ যুগের একজন অতুলনীয় ব্যক্তিত্ব। তিনি শুধু যুগের আলেমদের থেকে আলাদা ব্যক্তিত্ব নন, আলাদা অবস্থানেও রয়েছেন। তিনি কোরআন গবেষণার ক্ষেত্রে কতিপয় নিয়ম প্রণয়ন করছেন যার ভিতর সর্বাগ্রে রয়েছে কুরআনের নাজমের দর্শন।"
উস্তাদ জাভেদ আহমাদ গামিদি সাহেব লিখেছেন, "মুসলিম উম্মাহর প্রতি ইমাম ফারাহি যে, এহেসান তা তিনি কৃতিত্বের সাথে বজায় রেখেছেন। আর তা হলো তিনি কোরআনের গবেষণায় যে গভীরতায় পৌঁছেছিলেন এবং তিনি যে পদ্ধতিতে কুরআন শিখেছেন এবং সেই পদ্ধতিতেই কোরান শিখিয়েছে ।  তিনি কোরআনের ব্যাখ্যায় স্পষ্টতা ও গ্রহণ যোগ্যতার প্রমাণ দিয়েছেন। আমি ইমাম হামিদ উদ্দিন ফারাহি (রহ)-কে  আল্লাহর অলৌকিক নির্দেশনাবলির মধ্যে একটি নির্দেশ মনে করি।"
উল্লেখযোগ্য বই
হামিদ উদ্দিন ফারাহির লেখা-লেখির কেন্দ্রবিন্দু ছিল পবিত্র কোরআন। তার লিখিত বইগুলো মূলত তার গবেষণার  নোট যার বেশিরভাগই আরবি ভাষায় রচিত এবং  পরবর্তীতে তার ছাত্র ইমাম আমিন আহসান ইসলাহি এবং ইমাম ইসলাহি এর ছাত্র আল্লামা খালেদ মাসুদ এর দ্বারা  সংকলিত ও উর্দু ভাষায় অনুবাদিতো হয়েছে।
বিশ্বজিৎ ঘোষ
বিশ্বজিৎ ঘোষ (জন্ম ৮ এপ্রিল ১৯৫৮) একজন বাংলাদেশি অধ্যাপক, প্রাবন্ধিক ও গবেষক। তিনি ঢাকা বিশ্ববিদ্যালয়ের বাংলা বিভাগের অধ্যাপক, যিনি ২০১৭ থেকে ২০২১ সাল পর্যন্ত রবীন্দ্র বিশ্ববিদ্যালয়ের উপাচার্য হিসেবে দায়িত্ব পালন করেছেন। গবেষণায় বিশেষ অবদানের জন্য তিনি ২০১১ সালে বাংলা একাডেমি সাহিত্য পুরস্কার এবং ২০১৯ সালে একুশে পদক লাভ করেন।
প্রারম্ভিক ও শিক্ষা জীবন
বিশ্বজিৎ ১৯৫৮ সালের ৮ এপ্রিল বরিশালের কামারকাঠি গ্রামে জন্মগ্রহণ করেন। ১৯৭৩ সালে নবকুমার ইনস্টিটিউশন থেকে এসএসসি এবং ১৯৭৫ সালে বিএম সরকারি কলেজ থেকে এইচএসসি পাসের পর ১৯৭৬ সালে ঢাকা বিশ্ববিদ্যালয়ে বাংলা বিভাগে ভর্তি হন তিনি। ১৯৭৮ সালে স্নাতক (সম্মান) এবং ১৯৭৯ সালে একই বিভাগ থেকে স্নাতকোত্তর ডিগ্রি লাভ করেন। তিনি ১৯৯৫ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন ও প্রকাশনা
বিশ্বজিৎ ১৯৮৪ সালের ১ ফেব্রুয়ারি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ২০১৭ সালের ১১ জুন শিক্ষা মন্ত্রণালয় তাকে চার বছরের জন্য রবীন্দ্র বিশ্ববিদ্যালয়ের উপাচার্য হিসেবে নিযোগ প্রদান করে। ১৫ই জুন ২০১৭ সালে রবীন্দ্র বিশ্ববিদ্যালয়ের উপাচার্য হিসেবে যোগদান করেন। গত ১৪ই জুন ২০২১ তারিখে প্রথম মেয়াদে দায়িত্ব পালন সম্পন্ন করে তিনি ঢাকা বিশ্ববিদ্যালয়ে বাংলা বিভাগের অধ্যাপক পদে পুনরায় যোগদান করেন। তিনি ৫০টির অধিক গ্রন্থ রচনা ও সম্পাদনা করেছেন। উলেখযোগ্য গবেষণা গন্থের মধ্যে রয়েছে: বাংলাদেশের সাহিত্য, আন্তর্জাতিক ফ্যাসিবাদবিরোধী আন্দোলন ও রবীন্দ্রনাথ, বুদ্ধদেব বসুর উপন্যাসে নৈঃসঙ্গচেতনার রূপায়ণ, বাংলা সাহিত্যে নারী, বাংলাদেশের সাহিত্য ও সংস্কৃতি, নৈঃসঙ্গচেতনা, শতবর্ষের বাংলা ছোটগল্প, রবীন্দ্র-ছোটগল্পের নন্দনতত্ত্ব। এছাড়া তার সম্পাদনায় ২০২১ সালে রবীন্দ্র বিশ্ববিদ্যালয়, বাংলাদেশ থেকে জাতির পিতা বঙ্গবন্ধু শেখ মুজিবুর রহমানের জন্মশতবার্ষিক স্মারক গ্রন্থ ‘সূর্যকরোজ্জ্বল শেখ মুজিব’ প্রকাশিত হয়েছে। এবং রবীন্দ্র বিশ্ববিদ্যালয় পত্রিকার ৩টি সংখ্যার সম্পাদক ছিলেন।
সমালোচনা
২০২২-এর মার্চে ঢাকা বিশ্ববিদ্যালয়ের বাংলা বিভাগের চেয়ারম্যান সৈয়দ আজিজুল হকের কাছে বিশ্বজিৎ ঘোষের বিরুদ্ধে যৌন নিপীড়নের লিখিত অভিযোগ দেন বিভাগের দ্বিতীয় বর্ষের একজন ছাত্রী৷ অভিযোগের ভিত্তিতে তাঁকে ঢাকা বিশ্ববিদ্যালয়ের বাংলা বিভাগের সব ধরনের একাডেমিক কার্যক্রম থেকে অব্যাহতি দেওয়াসহ কয়েকটি সিদ্ধান্ত নেয় বিভাগীয় একাডেমিক কমিটি৷
চুরাম্‌ফা
চাওফা চ্যু-রাম-ফা Suramphaa আহোম রাজপাটে বসেন ১৬৪১ খ্রিস্টাব্দে। ইনি স্বর্গদেউ প্রতাপ সিংহ-এর বড় ছেলে ছিলেন। ইনি সময় না হতেই রাজা হয়েছিলেন। সেইজন্য তিনি ভগারাজা নামেও পরিচিত ছিলেন। এই রাজা নৈতিকতাবিহীন ছিলেন। ইনি এক চুতীয়া মানু্ষকে বধ করিয়ে তাঁর তিরোতাজনী নিয়ে আসেন। এই তিরোতাজনীর সাথে ভাতিজা এক ছেলেও আনেন। রাজার পুত্র না থাকায় তাকে পুত্রবৎ পরম স্নেহ করে রাজা করতে মনস্থ করেন। পরে ছেলেটির রাজা হওয়ার আগেই মৃত্যু হয়েছিল। চুতীয়া তিরোতাজনীর কথামতে ছেলেটিকে মৈদামে সমাধি দিতে ভগারাজা বড়োয়াদের একটি ছেলেকে  খুঁজছিলেন। এখানে বড়োয়ারা অসন্তুষ্ট হয়ে চুরাম্‌ফাকে রাজপদ থেকে সরিয়ে চুত্যেন্‌ফাকে রাজা করে। চুরাম্‌ফাকে দূরের পাহাড়ে নিয়ে গিয়ে সেখানে থাকতে দেওয়া হয়েছিল; এবং কিছুদিন পরে তাঁকে সেখানে বধ করা হয়েছিল। ভগারাজার সময়ের প্রধান কাজ হচ্ছে শালগুড়ি আলি নির্মাণ।
মোন্দলি এমপোতো
মোন্দলি এমপোতো (Mondli Mpoto; জন্ম: ২৪ জুলাই ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব ব্লুমফন্টেইন সেল্টিক এবং দক্ষিণ আফ্রিকা জাতীয় দলের হয়ে গোলরক্ষক হিসেবে খেলেন।
২০১৫ সালে, এমপোতো দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
মোন্দলি এমপোতো ১৯৯৮ সালের ২৪শে জুলাই তারিখে দক্ষিণ আফ্রিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
এমপোতো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
দ্য ভার্জিন উইথ দ্য হট প্যান্টস
দ্য ভার্জিন উইথ দ্য হট প্যান্টস (সংক্ষেপে ভার্জিন নামে অভিহিত) ১৯২৪ সালের গোপনে ধারণকৃত মার্কিন চলচ্চিত্র। ডানুটা জাডওরনা-ফেলেস্টাড ও ও চলচ্চিত্র পণ্ডিত লিন্ডা উইলিয়ামস এই চলচ্চিত্রটির নির্মাণের সময়কাল ১৯২৩-১৯২৪ নির্ধারণ করেছেন। এটি অ্যানিমেশন ব্যবহার করে নির্মিত প্রথম পর্নোগ্রাফিক চলচ্চিত্র হিসেবে পরিচিত। চলচ্চিত্রটি একই সাথে অ্যানিমেশন ও সজীব চিত্রায়নের দৃশ্য দিয়ে নির্মিত, গল্পের কাহিনি বর্ণনার ক্ষেত্রে গল্পের অভাব চিহ্নিত।
কাহিনি
দ্য ভার্জিন উইথ দ্য হট প্যান্টসের সূচনা হয় অ্যানিমেশন দিয়ে। প্রথম অ্যানিমেশনে দেখানো হয়েছে একটি কার্টুন পুরুষাঙ্গ এবং দুটি শুক্রাশয় একটি ঘরের মধ্যে একটি কার্টুন মহিলাকে অনুসরণ করছে। কিছুক্ষণ পরে, মহিলাটি একটি ঝাড়বাতি থেকে ঝুলে থাকা অবস্থায়, পুরুষাঙ্গ বা শিশ্ন টি তার যোনিতে প্রবেশ করে। পরের অ্যানিমেশনে, একটি কার্টুন ইঁদুর একটি কার্টুন বিড়ালের যোনিতে তার প্রকান্ড লিঙ্গ ঢুকিয়ে দেখায়। এর পরের দৃশ্য হতে, চলচ্চিত্রটে সজীব কর্মকান্ড দেখানো হয়। এটির বিভিন্ন মুহূর্তে নগ্ননারীদের বিভিন্ন কামাত্মক কাজে নিয়োজিত দেখানো হয়েছে; যেমন একটি ডিল্ডো দিয়ে নাচ, চুম্বন এবং হস্তমৈথুন, একজন পুরুষ হাত একজন নারীর যোনি স্পর্শ এবং ছড়ানোর চেষ্ঠা করছে। অপর এক নারী তার যোনিদ্বার দেখাচ্ছেন, অতঃপর একটি যোনি-মুখমৈথুনের দৃশ্য এবং একজন নারীর যোনির ভিতরে বিয়ারের বোতল ঢুকানোর দৃশ্য। শেষ দৃশ্যে একজন পুরুষ ও একজন নারীকে বস্ত্রমোচন করতে দেখানো হয়েছে, নগ্নয়াবস্থায় মহিলাটি তখন উপবিষ্ট পুরুষের লিঙ্গের উপর বসে এবং তারা যৌনসঙ্গম করে।
বিশ্লেষণ
লিন্ডা উইলিয়ামস চলচ্চিত্রটিকে "প্রতিশোধের সাথে আদিমবাদ " হিসাবে অভিহিত করেছেন। তার বর্ণনানুসারে, চলচ্চিত্রটি "অপরিশোধিত (মানব) শরীর প্রদর্শনের আদিম গভীরতা"র উদাহরণ। তিনি উল্লেখ করেছেন যে কিনসে ইনস্টিটিউট ফর রিসার্চ ইন সেক্স, জেন্ডার এন্ড রিপ্রোডাকশন এই ছায়াছবিকে "পটপুরি" হিসাবে চিহ্নিত করেছে। উইলিয়ামস চলচ্চিত্রটিকে সেইসব গোপনে নির্মিত  বা 'স্টাগ' ছায়াছবির শ্রেণীভুক্ত করেছেন, যেগুলোতে আখ্যানের অভাব আছে, ভিন্ন ভিন্ন যৌন ক্রিয়াকলাপের দৃশ্যগুলি একটি একক ফিল্মের রিলে সাজানো হয়েছে। চলচ্চিত্রটিতে শিরোনাম চরিত্র ও গল্পের অভাব রয়েছে এবং এটি যৌনাঙ্গের কতগুলি ঘনিষ্ঠ চিত্রায়ন দিয়ে নির্মিত।
থিকসি
থিকসি ভারতের লাদাখের লেহ জেলার একটি গ্রাম।
জনসংখ্যার উপাত্ত
ভারতের ২০১১ সালের আদমশুমারি অনুসারে থিকসির ৪৩৩ টি পরিবার রয়েছে। কার্যকর সাক্ষরতার হার (যেমন ৬ বা তার কম বয়সী শিশুদের বাদ দিয়ে জনসংখ্যার সাক্ষরতার হার) ৭৫.৪২%।
শাহরুখ (কাল্পনিক পাখি)
শাহরুখ, শাহরুক, শাহরক বা শাহরোজ হচ্ছে ইরানি সাহিত্যের একটি কাল্পনিক পাখির নাম। এটি দুটি অংশে নির্মিত: শাহ মানে রাজা, এবং রুখ (বা রুক, বা রকপাখি), আরেকটি বিশাল পৌরাণিক পাখি। আরব্য রজনীর গল্পে, শাহরুখ সিন্দাবাদকে একটি বিপজ্জনক দ্বীপ থেকে পালাতে সাহায্য করে।
শাহরুখ শব্দের অর্থ রকপাখিদের রাজা। এটি শাহিনরোখ বা আবেস্তান সায়িনরোখ নামেও লেখা হতে পারে। (যেমন, ইরানের শাহিনদেজ শহর বা সায়িনদেজ এবং সান্নাদাজ শহর)। এই শব্দটি থেকে রূপান্তরিতে হয়ে সাইম-রোখ, তারপর সিইম-রোখ, তারপর সিইম-রোগ, এবং সবশেষে রূপান্তরিতে হয়ে "সি-মোরগ"-এ পরিণত হয়। পারস্যের উপকথায় সি-মোরগ হচ্ছে আরও একটি কাল্পনিক পাখি। এটিও পাখিদের রাজা বা ঈশ্বর হিসেবেও পরিচিত
সোলেইমান হাইম তার ফার্সি-ইংরেজি অভিধানে শাহরোখকে "দ্য গ্রেট রুক" হিসাবে অনুবাদ করেছেন। অন্যদিকে "অ্যা কম্প্রি‌হেনসিভ পার্সিয়ান-ইংলিশ ডিকশনারি" অনুসারে শাহরুখের অর্থ " গন্ডারের শিং; দাবা খেলায় রক;  তৈমুরের পুত্রের উপাধি।"
মেলান্দহ থানা
মেলান্দহ থানা বাংলাদেশের জামালপুর জেলার অন্তর্গত মেলান্দহ উপজেলার একটি থানা।
প্রতিষ্ঠাকাল
১৯২৫ সালের ২১ মে মেলান্দহ থানা প্রতিষ্ঠিত হয়।
প্রশাসনিক এলাকাসমূহ
মেলান্দহ উপজেলার ২টি পৌরসভা ও ১১টি ইউনিয়নের প্রশাসনিক কার্যক্রম মেলান্দহ থানার আওতাধীন।
চরসাদ্দা
চারসদ্দা (چارسده; ; ; ) পাকিস্তানের খাইবার পাখতুনখোয়া প্রদেশের চরসাদ্দা জেলার একটি শহর এবং সদর দপ্তর। ২০১৭ সালের আদমশুমারি অনুসারে এটি পাকিস্তানের ৮৫ তম বৃহত্তম শহর। পেশোয়ার উপত্যকায় অবস্থিত, চরসাদ্দা প্রাদেশিক রাজধানী পেশোয়ার থেকে প্রায় 29 km ও 276 m উচ্চতায় অবস্থিত। চারসদ্দা জেলার মোট আয়তন প্রায় ৯৯৬ বর্গ কিমি। জেলাটি ভৌগলিকভাবে দুটি প্রাথমিক অংশে বিভক্ত: হাতনগর (পশতু:আশনাঘর) এবং দো আবা (পশতু:দুবা)।
হরিপুর ইউনিয়ন, নাসিরনগর
হরিপুর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ইতিহাস
লোকমুখে শোনা যায়, সনাতন ধর্মাবলম্বী হিন্দু সম্প্রদায়ের লোকজন হরি নামে সৃষ্টিকর্তার গুণকীর্ত্তন করে জীব মুক্তির প্রার্থনা করত। তা থেকেই হরিপুর নামকরণ করা হয়েছিল।
প্রশাসনিক কাঠামো
হরিপুর ইউনিয়ন নাসিরনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৮টি।
জনসংখ্যার উপাত্ত
২০১১ সালের আদমশুমারি অনুযায়ী হরিপুর ইউনিয়নের মোট জনসংখ্যা ২১,৫১২ জন। এর মধ্যে পুরুষ ১০,৩২৪ জন এবং মহিলা ১১,১৮৮ জন। মোট পরিবার ৪,৩৭২টি। জনসংখ্যার ঘনত্ব প্রতি বর্গ কিলোমিটারে প্রায় ১,২০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী হরিপুর ইউনিয়নের সাক্ষরতার হার ৩৭.২%।
যোগাযোগ ব্যবস্থা
নাসিরনগর উপজেলা সদর থেকে হরিপুর ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে সহজেই হরিপুর ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
হরিপুর ইউনিয়নের উপর দিয়ে প্রবাহিত হচ্ছে তিতাস নদী। এছাড়া রয়েছে আড়াইলজুড়ি খাল এবং ধননজুড়ি খাল। আরও রয়েছে হুগলী, বালিংগা, শাপলা, লাংগলিয়া ইত্যাদি হাওড় বা বিল।
হাট-বাজার
হরিপুর ইউনিয়নের প্রধান ২টি হাট-বাজার হল হরিণবেড় বাজার এবং নরহা চকবাজার।
আরিয়া জোভান্নি
আরিয়া জিওভানি (জন্ম: ৩ নভেম্বর ১৯৭৭) একজন মার্কিন আদিরসাত্মক অভিনেত্রী এবং মডেল, যিনি ছিলেন পেন্টহাউস ম্যাগাজিনের পেট সেপ্টেম্বর ২০০০ মাসের জন্য। তিনি অপেশাদার, শৈল্পিক নগ্ন, পিনআপ, ফেটিশ এবং গ্ল্যামার সহ বিভিন্ন ফটোগ্রাফিক শৈলীতে মডেলিং করেছেন, এবং চলচ্চিত্র ও টেলিভিশন শোতেও ভূমিকা রয়েছে।
জীবনের প্রথমার্ধ
আরিয়া জিওভানি ৩ নভেম্বর ১৯৭৭ সালে ক্যালিফোর্নিয়ার লং বিচে সিন্ডি রেনি প্রেটো হিসাবে জন্মগ্রহণ করেছিলেন। তিনি অরেঞ্জ কাউন্টিতে বড় হয়েছেন। তিনি সান দিয়েগোর একটি জুনিয়র কলেজে জৈব রসায়নে পড়াশোনা করেছেন।
অগত্যা
অগত্যা প্রাক্তন পূর্ব পাকিস্তানের (বর্তমান বাংলাদেশের) ঢাকা থেকে প্রকাশিত সাহিত্য ও সংস্কৃতি বিষয়ক একটি বিখ্যাত মাসিক বাংলা পত্রিকা। পূর্ব পাকিস্তানের সমাজের নানা অসঙ্গতি উপজীব্য করে লেখা ব্যঙ্গ-বিদ্রূপাত্মক রচনা প্রকাশ করা ছিল পত্রিকাটির বৈশিষ্ট্য। বাংলা ১৩৫৬ অব্দ থেকে ১৩৫৯ অব্দ (১৯৪৯ - ১৯৫২) পর্যন্ত পত্রিকাটি চালু ছিল। পত্রিকাটি আংশিকভাবে প্রতিষ্ঠা করেন প্রবীণ সাংবাদিক মাহবুব জামাল জাহেদী। ১৯৪৯ খ্রিষ্টাব্দে এই পত্রিকার সম্পাদক ছিলেন বিখ্যাত সাংবাদিক, উপস্থাপক ফজলে লোহানী। এই পত্রিকা প্রকাশে তার ভাই ফতেহ লোহানীর অবদান ছিল উল্লেখযোগ্য।
পূর্ব পাকিস্তানের রাজনৈতিক ও সামাজিক প্রেক্ষাপটে মাসিক ‘অগত্যা’ প্রগতিশীল প্রতিবাদী ভূমিকা পালন করে। পত্রিকাটিকে কৃতিত্ব দিয়ে হায়াত সাইফ বলেন এটি "১৯৫০-এর দশকের প্রথম দিকের ঢাকায় প্রগতিশীল সাহিত্য ও সামাজিক চিন্তাধারার প্রবণতা ও মান নির্ধারণে একটি ভূমিকা" রেখেছিল। এর রাজনৈতিক ব্যঙ্গাত্মক রচনাবলি অল্প সময়ের ভেতর সমাজসচেতন পাঠকদের মাঝে আলোড়ন সৃষ্টি করে। এক সময় ‘অগত্যা’ জনপ্রিয়তার শীর্ষে পৌঁছে। ক্রমবর্ধমান জনপ্রিয়তা ও সামাজিক প্রভাব দেখে তদানীন্তন পাকিস্তান সরকার এর প্রকাশনা নিষিদ্ধ করে।
তিরুনীরমালাই
তিরুনীরমালাই দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি নগর পঞ্চায়েত। সম্প্রতি নগর পঞ্চায়েতটিকে চেন্নাই পল্লাবরম কর্পোরেশনের অন্তর্ভুক্ত করার প্রস্তাব দেওয়া হয়েছে৷
তিরুনীরমালাইতে পাহাড় শিখরে অবস্থিত শ্রী রঙ্গনাথ পেরুমাল মন্দির ও পাহাড়ের পাদদেশে শ্রী নীরবন্ন পেরুমাল মন্দিরদুটি যথেষ্ট পরিচিত৷ পাহাড়ের উচ্চতা থেকে সমগ্র পল্লাবরমকে দেখা যায়৷ ১০৮ টি দিব্যদেশমের মধ্যে এই মন্দিরটি একটি৷
জনতত্ত্ব
২০০১ খ্রিস্টাব্দে সংঘটিত ভারতের জনগণনা অনুযায়ী তিরুনীরমালাইয়ের মোট জনসংখ্যা ছিলো ১৯,০১৯ জন৷
২০১১ খ্রিস্টাব্দে ভারতের জনগণনা অনুসারে তিরুনীরমালাই শহরের জনসংখ্যা ছিলো ৩০,৭০২ জন, যার মধ্যে পুরুষ ১৫,৩৬৭ জন ও নারী ১৫,৩৩৫ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৩,৫০১ জন, যা মোট জনসংখ্যার ১১.৪০ শতাংশ৷ শহরের মোট পরিবার সংখ্যা ৭,৬৬০ টি৷ শহরের মোট সাক্ষরতার হার ৯০.৫০ শতাংশ, যেখানে পুরুষ সাক্ষরতার হার ৯৩.৮৫ শতাংশ ও নারী সাক্ষরতার হার ৮৭.১৬ শতাংশ৷
উট
উট বা উষ্ট্র কুঁজ-বিশিষ্ট একটি চতুষ্পদ প্রাণী।
উটের পূর্বপুরুষেরা সম্ভবতঃ উত্তর আমেরিকায় আবির্ভূত হয়। পরে একভাগ বেরিং প্রণালী পার হয়ে এশিয়া ও উত্তর আফ্রিকায় চলে যায়, যাদের উত্তরসূরী হল ড্রোমেডারী ও ব্যাক্ট্রীয়ান উট। মরুভূমিতে বহুযুগ বাস করার ফলে আজ উট মরুভূমির জাহাজ হয়ে সহিষ্ণুতার প্রতীক। অন্য একভাগ চলে যায় দক্ষিণ আমেরিকায় যাদের উত্তরসূরী লামা(llama) ও ভিকুন্যা (Vicugna)। আলপাকা সম্ভবতঃ ভিকুন্যার গৃহপালিত বংশধর।
উটের পায়েও গরুর মত চেরা খুর। কিন্তু উটের পায়ের তলায় নরম প্যাড আছে যা গরুর নেই। গরুর মত উটও রোমন্থন করে বা জাবর কাটে। কিন্তু সাধারণ রোমন্থনকারীদের মতো চার কক্ষ-বিশিষ্ট পাকস্থলির বদলে উটের পাকস্থলি তিন কক্ষ-বিশিষ্ট। তাই অনেকে এদের ছদ্ম রোমন্থক বলেন।
ড্রোমেডারী উটের একটা কুঁজ থাকে আর ব্যাকট্রীয়ান উটের থাকে দুটো। যখন উট ভালোকরে খেতে পায় তখন এর কুঁজ চর্বিতে ভর্তি হয়ে শক্ত টানটান অবস্থায় থাকে। যখন উট অভুক্ত অবস্থায় অনেকদিন থাকে তখন চর্বির অনেকটাই শক্তি উৎপাদনে ক্ষয় হয়ে যায় আর এর কুঁজ নরম থলথলে হয়ে যায়।
মরুভূমিবাসী মানুষরা গরু-ছাগলের বদলে উট পালন করে। উট তাদের মালপত্র বয়, গাড়ি টানে। গৃহপালিত উটের মাংস ও দুধ খাওয়া হয়। ঘোড়ার মত উটের পিঠে দৌড় ও অন্যান্য বিনোদন খুবই উপভোগ্য।
অগ্নিনির্বাপক যন্ত্র
thumb|right|170px|অগ্নিনির্বাপক যন্ত্র আগুন নেভানো বা নিয়ন্ত্রণে রাখার জন্য ব্যবহৃত যন্ত্রকে অগ্নিনির্বাপক যন্ত্র বলা হয়। অতি প্রচলিত অগ্নিনির্বাপক যন্ত্রগুলোতে সাধারণত সিলিন্ডারে উচ্চচাপে রক্ষিত তরল কার্বন ডাই-অক্সাইড নজ্‌ল লিয়ে স্প্রে আকারে বের করে আগুন নেভানো হয়।
প্রকারভেদ
অগ্নিনির্বাপক যন্ত্রগুলোকে সাধারণত ০৪ ভাগে ভাগ করা হয়েছে, যথা-
১. ওয়াটার টাইপ
২. ফোম টাইপ
৩. সিওটু (CO2) টাইপ
৪. ডিসিপি টাইপ ড্রাই কেমিকেল পাউডার
ব্যবহারে সর্তকতা
বিভিন্ন ধরনের আগুনের জন্য বিভিন্ন রকমের অগ্নিনির্বাপক যন্ত্র রয়েছে। ভুল রকমের অগ্নিনির্বাপক যন্ত্র ব্যবহারের ফলে আগুন আরও বাড়তে পারে তাই সঠিক ধরনের অগ্নিনির্বাপক যন্ত্র ব্যবহার করা উচিত। দয়া করে মনে রাখবেনঃ বেরিয়ে যান, বাইরে থাকুন, ফায়ার সার্ভিসকে খরব দিন।
বুধহাটা ইউনিয়ন
বুধহাটা ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলা। এই উপজেলার ২নঙ বুধহাটা ইউনিয়ন একটি আদর্শ ইউনিয়ন। আশাশুনি উপজেলার এই ইউনিয়নটি একটি জনবহুল ও ঐতিহ্যবাহী ইউনিয়ন।
অবস্থান ও আয়তন
বুধহাটা ইউনিয়নটি সাতক্ষীরা জেলার আশাশুনি উপজেলার উত্তরে অবস্থিত। এ ইউনিয়নটি উত্তর দক্ষিণভাবে লম্বা, পূর্ব দিকে বড়দল ইউনিয়ন, পশ্চিমে শোভনালী ইউনিয়ন, উত্তরে কুল্যা ইউনিয়ন এবং দক্ষিণে মরিচ্চাপ নদী ও পূর্বে বেতনা নদী প্রবাহিত। এ ইউনিয়নটির আয়তন ২০.৫৮ কি.মি।
নদনদী
২নং বুধহাটা ইউনিয়নে একটি নদী সেটি বেতনা নদী নামে পরিচিত।
শিক্ষা ব্যবস্থা
বুধহাটা ইউনিয়নে ১৫টি প্রাথমিক বিদ্যালয় (৯টি সরকারি ও ৬টি বেসরকারি), একটি বালিকা বিদ্যালয়সহ মোট ৩টি মাধ্যমিক বিদ্যালয়, ১টি কলেজিয়েট বিদ্যালয়, ১টি মহিলা ও কারিগরি কলেজ রয়েছে।
ধর্মীয় উপাসনালয়
বুধহাটা ইউনিয়নে ৩৮টি মসজিদ, ১৩টি মন্দির, ১টি গির্জা ও ১০টি শ্মশান ঘাট রয়েছে।
আলি আসাদ (ক্রিকেটার)
আলি আসাদ আব্বাস, (জন্ম ৬ ডিসেম্বর, ১৯৭৬) পাকিস্তানি বংশোদ্ভূত সংযুক্ত আরব আমিরাতের ক্রিকেটার। তিনি ২ টি ওয়ানডেতে তার আশ্রিত দেশ আমিরাতের প্রতিনিধিত্ব করেছেন।
ভেনেজুয়েলায় টেলিভিশন
ভেনেজুয়েলায় টেলিভিশন সম্প্রচার ব্যবস্থা ১৯৫২ সাল থেকে শুরু হয়। স্বৈরশাসক মার্কোস পেরেজ জিমেনেজ রাষ্ট্রীয় চ্যানেল টেলিভিসোরা ন্যাশিওনালের শুভ উদ্বোধন করেন। এরফলে ভেনেজুয়েলা বিশ্বের নবম দেশ হিসেবে টেলিভিশন দেখার সুযোগ পায়। ১৯৬৩ সালে ভেনেজুয়েলার এক-চতুর্থাংশ বাড়ীতে টেলিভিশন ছিল যা পরবর্তীতে ১৯৬৯ ও ১৯৮২ সালে যথাক্রমে ৪৫% ও ৮৫%-এ দাঁড়ায়। ভেনেজুয়েলায় টেলেনোভেলা অসম্ভব জনপ্রিয়তা পায়। ১৯৯২ সালে কারা সুসিয়া’র ন্যায় কিছু ভেনেজুয়েলীয় নির্মাণ সংস্থাও আন্তর্জাতিক পর্যায়ে অনুষ্ঠান বিপণনে অগ্রসর হয়। তবে, সর্বাপেক্ষা যে টেলিভিশন অনুষ্ঠানটি আন্তর্জাতিক অঙ্গনেও ছড়িয়ে পড়ে তা হলো সাপ্তাহিক আলাপচারিতামূলক অনুষ্ঠান ‘আলো প্রেসিডেন্টে’। এ অনুষ্ঠানে তৎকালীন রাষ্ট্রপতি হুগো চাভেজ অংশ নিতেন। এছাড়াও, সরকার নিয়মিতভাবে সকল চ্যানেলে সরকারী অনুষ্ঠান সম্প্রচার করার বিষয়ে বাধ্যতামূলক আদেশ দান করে।
চ্যানেল
টেলিভিসোরা ন্যাশিওনালের পর ভেনেজুয়েলায় দ্বিতীয় টেলিভিশন নেটওয়ার্ক টেলিভিসা তাদের কার্যক্রম শুরু করে। ১৯৫৩ সালে রেডিও কারাকাস টেলিভিশনের পূর্বেই এটি প্রথম বাণিজ্যিক নেটওয়ার্ক ছিল। জুলিয়া স্টেটের মারাকাইবোয় ভেনেজুয়েলার প্রথম আঞ্চলিক টেলিভিশন নেটওয়ার্ক অনদাস ডেল লাগো টেলেভিশন প্রতিষ্ঠিত হয়। ১৯৫৭ সালে প্রতিষ্ঠিত হলেও কয়েক মাস পরই এর কার্যক্রম বন্ধ করে দেয়া হয়। প্রকৃতপক্ষে প্রধান ব্যক্তিমালিকানাধীন টেলিভিশন নেটওয়ার্কের মধ্যে রয়েছে ভেনেভিসন, টেলিভেন ও গ্লোবোভিশন। রাষ্ট্র নিয়ন্ত্রিত টেলিভিশনের মধ্যে রয়েছে ভেনেজোলানা ডে টেলিভিশন, টিভিইস, ভিভে ও টেলেসার। এছাড়াও, স্থানীয়ভিত্তিতে কাতিয়া টিভিই এবং আঞ্চলিক নেটওয়ার্কভিত্তিক জুলিয়ানা ডে টেলিভিশন সম্প্রচারিত হচ্ছে। এছাড়াও ভেনেজুয়েলা সরকারের অর্থায়নে আভিলা টিভি, বুয়েনা টিভি ও আসামব্লেয়া ন্যাশিওনাল টেলিভিশন পরিচালিত হয়।
সাম্প্রতিক বছরগুলোয় ব্যক্তিগত টেরেস্ট্রিয়ান সম্প্রচার ব্যবস্থায় দর্শকদের আগ্রহ কমতে থাকে। ২০০০ সালে যেখানে দর্শক সংখ্যা ৮০% ছিল; ২০১০ সালে সেখানে ৬০%-এ দাঁড়ায়। বাদ-বাকী দর্শকেরা ক্যাবল ও স্যাটেলাইট সম্প্রচার ব্যবস্থার দিকে ঝুঁকে পড়ে। এর বিপরীতে এ সময়ে ক্যাবল ও স্যাটেলাইটে দর্শক সংখ্যা ১৭% থেকে ৩৩%-এ বৃদ্ধি পায়। রাষ্ট্রীয় টেলিভিশনের দর্শক সংখ্যাও ২% থেকে ৫%-এ বাড়ে। এতে অবশ্য ‘কাদেনাস’ অন্তর্ভুক্ত হয়নি।